**Արջուն Կապուր** (հինդի՝ अर्जुन कपूर, անգլ.՝ Arjun Kapoor, հունիսի 26, 1985(1985-06-26), Մումբայ, Հնդկաստան), հնդիկ դերասան և հեռուստահաղորդավար։

Կենսագրություն
--------------

Արջունը ծնվել է 1985 թվականի հունիսի 26-ին Մումբայում՝ պրոդյուսեր Բոնի Կապուրի և Մոնա Շուրի Կապուրի ընտանիքում։ Սուրինդեր Կապուրի թոռն է։ Ունի քույր՝ Անշուլը։

Արջունը մինչև 12-րդ դասարանը սովորել է Մումբայի «Arya Vidya Mandir» դպրոցում, սակայն քննությունները լավ չհանձնելուց հետո որոշել է թողնել ուսումը։ Վաղ դեռահասության տարիներին նա տառապում էր ճարպակալությամբ և կշռում էր 140 կգ։ Ավելի ուշ նա ասել է, որ դրա պատճառով ինքը դարձել էր «անփույթ, կռվարար» և «անվստահ»։

Կինոարտադրությունում սկսել է աշխատել որպես ռեժիսորի օգնական «Կգա վաղը, թե՝ ոչ», այնուհետև «Ողջույն սեր» ֆիլմերում։ Որպես գործադիր պրոդյուսեր՝ աշխատել է «Անհաջողությունների հորձանուտում» և «Հատկապես վտանգավոր» ֆիլմերում, որոնց պրոդյուսերը հայրն էր։ 2012 թվականին Արջունը առաջնելույթել է Հաբիբ Ֆայսալի «Սիրո ապստամբներ» ֆիլմում, որտեղ գլխավոր դերը խաղացել է Պարինիտի Չոպրոյի հետ։ Ֆիլմը դարձել է սուպեր-հիթ։ Կապուրի հերոսը՝ Պարմա Չաուհանը, շովինիստ խաբեբա էր, որը գայթակղում էր թշնամի ընտանիքի դստերը։ Հաջորդ տարի Արջունը կրկնակի դեր է խաղացել «Հոր որդին» ֆիլմում, որը ձախողվել է վարձույթում։

2014 թվականի սկզբին թողարկվել է «Օրենքից դուրս» ֆիլմը, որտեղ նա նկարահանվել է Պրիանկա Չոպրայի և Ռանվիր Սինգհի հետ։ Վարձույթի ժամանակ Ֆիլմն ունեցել է առևտրային հաջողություն։ Այդ տարում թողարկվել է «Երկու նահանգ» ռոմանտիկ ֆիլմը, որտեղ նա խաղացել է Ալիյա Բհատի հետ։ Այս ֆիլմը ևս ունեցել է առևտրային հաջողություն։ Նրա վերջին աշխատանքն այդ տարի անգլերենով «Ֆեննիի որոնումները» ֆիլմն էր։ 2015 թվականին թողարկվել է «Փրկիչը Ագրայից» ֆիլմը, որտեղ նա մարմնավորել է վատաբարո Պինտուին։ Այդ ֆիլմը «Միակը» ֆիլմի ռեմեյքն էր, որի պրոդյուսերը նրա հայրն էր։ Ֆիլմը, սակայն, առևտրային հաջողություն չի ունեցել։

2016 թվականին Արջունը վարել է «Fear Factor: Khatron Ke Khiladi» հեռուստահաղորդման յոթերորդ եթերաշրջանը։ Այդ տարի թողարկվել է նրա «Նա և Նա» ֆիլմը, որն ունեցել է առևտրային հաջողություն։ 2017 թվականին թողարկվել է նրա մասնակցությամբ երկու ֆիլմ՝ «Ընկերուհի կիսով չափ», որտեղ նա խաղացել է Շրադհա Կապուրի հետ միասին, և «Մուբարական», որտեղ խաղացել է երկվորյակ եղբայրների դերը։

Ոչ պաշտոնական տվյալներով Արջունը հանդիպում է Մալայկա Արորի հետ։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2012 | ֆ | «Սիրո ապստամբներ» | *«Ishaqzaade»* | Պարմա Չաուխան |
| 2013 | ֆ | «Հոր որդին» | *«Aurangzeb»* | Աջայ / Վիշալ |
| 2014 | ֆ | «Օրենքից դուրս» | *«Gunday»* | Բալա Բհատաչարիա |
| 2014 | ֆ | «2 նահանգ» | *«2 States»* | Կրիշ Մալհոտրա |
| 2014 | ֆ | «Ֆեննիի որոնումները» | *«Finding Fanny»* | Սավիո դա Գամա |
| 2015 | ֆ | «Կատաղություն» | *«Tevar»* | Գհանշամ «Պինտու» Շուկլա |
| 2016 | ֆ |  | *«Ki & Ka»* | Կաբիր Բանսալ |
| 2017 | ֆ | «Ընկերուհի կիսով չափ» | *«Half Girlfriend»* | Մադհավ Ջհա |
| 2017 | ֆ |  | *«Mubarakan»* | Կարանվիր / Չարանվիր Սինգհ |

Ծանոթագրություններ
------------------

1. ↑  Gupta, Priya (2014 թ․ ապրիլի 9). "Last call my mother made was to Salman bhai: Arjun Kapoor". *The Times of India*. Retrieved 2014 թ․ ապրիլի 11.
2. ↑  "Arjun Kapoor turns 28". 2013 թ․ հունիսի 26.
3. ↑  "Arjun Kapoor reveals his fat pictures for the first time ever!". *India Today*. 2013 թ․ մայիսի 13. Retrieved 2014 թ․ հունիսի 15.
4. ↑  "Rowdy Rathore Bumper Opening in Single Screens Good at Multiplexes". Box Office India. 2012 թ․ մայիսի 26. Արխիվացված է the original 2013 թ․ նոյեմբերի 5-ին.
5. ↑  Adarh, Taran. "Ishaqzaade". Bollywood Hungama. Retrieved 2014 թ․ ապրիլի 21.
6. ↑  Vats, Rohit (2013 թ․ մայիսի 17). "'Aurangzeb' review: The cruel persuasion of money and power". CNN-IBN. Արխիվացված է the original 2013 թ․ դեկտեմբերի 26-ին. Retrieved 2014 թ․ ապրիլի 21. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  Meet Madhav Jha: Arjun Kapoor begins shooting for 'Half Girlfriend'